Byrjað að leggja rörin að vatnspökkun í Rifi í næsta mánuði Rif á Snæfellsnesi . Framkvæmir eru að fara af stað vegna fyrirhugaðrar vatnspökkunarverksmiðju Icelandic Glacier Product í Rifi . Fyrsta sendingin af vatnsrörunum komu í Rif í vikunni , tæpir tveir kílómetrar og von er á seinni sendingunni á næstu dögum , en alls eru vatnslagnirnar tæpir fimm kílómetrar að lengd og 225 mm að þvermáli . Lagt er frá tveimur vatnslindum sem virkjaðar verða í Skarðslandi ofan við Rif þar sem núverandi vatnsból Snæfellsbæjar er fyrir Hellissand og Rif . Það er verktakafyrirtækið Stafnafell úr Staðarsveit sem mun sjá um að leggja vatnslögnina . Að sögn Bjarna Vigfússonar framkvæmdastjóra fyrirtækisins verður byrjað á verkinu í næsta mánuði en áætlað er að önnur lögnin verði tilbúin næsta vor og hin næsta haust . Alls er þetta verk upp á 80 milljónir króna , en byggja þarf m.a. stíflu - og inntaksmannvirki . Inni í þessari tölu er ekki lagnaefnið , enda leggur eigandi verksmiðjunnar það til . Eins og greint var frá í Skessuhorni nýlega hefur félagið um verksmiðjuna fest kaup á tíu þúsund fermetra límtréshúsi sem áætlað er að Stálsmiðjan muni reisa í haust og vetur . Íraklettur á Grundarfirði mun byggja sökklana undir húsið og verður væntanlega byrjað á því verki á næstunni . Eins og komið hefur fram er áætlað að á fjórða tug manna starfi við vatnspökkunina sem vonast er til að taki til starfa um mitt næsta ár .